stanford-oval/wikipedia huggingface dataset:
แหนบ

แหนบ (อังกฤษ: Leaf spring) เป็นอุปกรณ์ที่ใช้สำหรับรับน้ำหนักก่อนส่งผ่านไปสู่เพลา ดูดซับและหน่วงเวลาแรงสั่นสะเทือนของรถไว้แล้วค่อยปลดปล่อยแรงสั่นสะเทือนนั้นออกมาทำให้รถเคลื่อนที่ไปได้อย่างนุ่มนวลแม้สภาพถนนจะขรุขระ
แหนบในรถบรรทุก
ลักษณะ

โดยทั่วไปแหนบจะผลิตจากเหล็กชนิดพิเศษเรียกว่า เหล็กสปริง (Spring steel) รูปร่างของแหนบจะเป็นเหล็กแผ่นมีความโค้งเล็กน้อยและนำมาเหล็กแผ่นที่มีความยาวแตกต่างกันเล็กน้อยหลายชิ้นมาประกบเข้าด้วยกันจากเพื่อให้สามารถรับน้ำหนักได้มากขึ้น การประกบเหล็กแผ่นหลายชิ้นซึ่งความยาวแตกต่างกันจะส่งผลให้เมื่อรถบรรทุกน้ำหนักน้อยจะไม่แข็งเกินไป เป็นการกระจายภาระการรับน้ำหนัก เหล็กแหนบจะถูกยึดเข้าด้วยกันโดยเจาะรูไว้ตรงกึ่งกลางแล้วใช้สลักยึดเป็นตับเดียวกันแล้วจึงนำไปยึดกับเพลา ส่วนปลายจะยึดไว้กับโครงรถโดยอาศัยหูแหนบหรือโตงเตง
เฮเซลนัต

ผลเฮเซลนัตสุก
เฮเซลนัต (อังกฤษ: hazelnut) เป็นผลไม้ที่ได้จากพืชในสกุล Corylus โดยเฉพาะชนิด Corylus avellana ซึ่งอยู่ในวงศ์กำลังเสือโคร่ง (Betulaceae) มีถิ่นกำเนิดในยุโรปและเอเชียตะวันตก พืชชนิดนี้เป็นไม้พุ่มผลัดใบ สูง 3-8 เมตร ใบเป็นรูปกลม ขอบใบหยักเป็นฟันเลื่อย มีขนที่ผิวใบ ดอกแยกเพศอยู่ร่วมต้น ออกเป็นช่อแบบหางกระรอก ดอกเพศผู้มีสีเหลืองอ่อน ยาว 5-12 เซนติเมตร ส่วนดอกเพศเมียมีสีแดงสด มีขนาดเล็กมาก ผลออกเป็นกลุ่มมีเปลือกแข็ง ทรงกลมถึงรี ยาว 15-20 มิลลิเมตร กว้าง 12-20 มิลลิเมตร สีน้ำตาลเหลือง เมื่อสุกจะแตกออก
ในเฮเซลนัตอุดมไปด้วยโปรตีนและไขมันไม่อิ่มตัว มีโฟเลตสูงที่สุดในบรรดาผลไม้เปลือกแข็งทั้งหมด เป็นส่วนผสมหลักในขนมพราลีน (praline) นอกจากนี้ยังมีผสมในช็อคโกแลตและเครื่องดื่มต่าง ๆ น้ำมันเฮเซลนัตมีประโยชน์หลายอย่าง มีใช้ในงานสุคนธบำบัด ผสมในเครื่องสำอาง และใช้เป็นน้ำมันประกอบอาหาร
ตุรกีเป็นประเทศผู้ส่งออกเฮเซลนัตมากที่สุดในโลก คิดเป็น 75 เปอร์เซ็นต์ของตลาดทั่วโลก รองลงมาคืออิตาลี สหรัฐอเมริกา อาเซอร์ไบจาน และจอร์เจีย
คุณค่าทางโภชนาการ

| --- | --- |

คุณค่าทางโภชนาการต่อ 100 g
พลังงาน: 2,629 กิโลจูล (628 กิโลแคลอรี)

คาร์โบไฮเดรต: 16.70g
น้ำตาล: 4.34g
ใยอาหาร: 9.7g
 

ไขมัน: 60.75g
 

โปรตีน: 14.95g
 

วิตามิน
วิตามินเอบีตา-แคโรทีนลูทีน ซีอาแซนทิน: (0%) 1 μg(0%)11 μg92 μg
ไทอามีน (บี1): (56%) 0.643 มก.
ไรโบเฟลวิน (บี2): (9%) 0.113 มก.
ไนอาซิน (บี3): (12%) 1.8 มก.
กรดแพนโทเทนิก (บี5  ) : (18%) 0.918 มก.
วิตามินบี6: (43%) 0.563 มก.
โฟเลต (บี9): (28%) 113 μg
วิตามินซี: (8%) 6.3 มก.
วิตามินอี: (100%) 15.03 มก.
วิตามินเค: (14%) 14.2 μg
 

แร่ธาตุ
แคลเซียม: (11%) 114 มก.
เหล็ก: (36%) 4.7 มก.
แมกนีเซียม: (46%) 163 มก.
แมงกานีส: (294%) 6.175 มก.
ฟอสฟอรัส: (41%) 290 มก.
โพแทสเซียม: (14%) 680 มก.
โซเดียม: (0%) 0 มก.
สังกะสี: (26%) 2.45 มก.
 

องค์ประกอบอื่น
น้ำ: 5.31g
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
แหล่งข้อมูลอื่น

Nutrition Facts and Analysis for Nuts, hazelnuts or filberts
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark
เฮโล: เดอะมาสเตอร์ชีฟคอลเลกชัน

| เฮโล: เดอะมาสเตอร์ชีฟคอลเลกชัน |
| --- | --- |

ผู้พัฒนา: 343 อินดัสตรี
ผู้จัดจำหน่าย: ไมโครซอฟท์สตูดิโอส์
ชุด: เฮโล
เครื่องเล่น: เอกซ์บอกซ์วัน ไมโครซอฟท์ วินโดวส์
วางจำหน่าย:  11 พฤศจิกายน 2014 เอกซ์บอกซ์วันทั่วโลก: 11 พฤศจิกายน 2014ไมโครซอฟท์ วินโดวส์ทั่วโลก: 3 ธันวาคม 2019 
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว ผู้เล่นหลายคน
เฮโล: เดอะมาสเตอร์ชีฟคอลเลกชัน (อังกฤษ: Halo: The Master Chief Collection) เป็นชุดที่รวบรวมวิดีโอเกมแนวมุมมองบุคคลที่หนึ่งในจักรวาลของชุดวิดีโอเกม เฮโล สำหรับเอกซ์บอกซ์วัน และ ไมโครซอฟท์ วินโดวส์ ตัวเกมวางจำหน่ายครั้งแรกบนเอกซ์บอกซ์วันในวันที่ 11 พฤศจิกายน 2014 และต่อมาในปี 2019 บนไมโครซอฟท์ วินโดวส์ เดอะมาสเตอร์ชีฟคอลเลกชัน ถูกพัฒนาโดย 343 อินดัสตรี ภายใต้ความร่วมมือกับสตูดิโออื่น ๆ และจัดจำหน่ายโดยไมโครซอฟท์สตูดิโอส์ เดอะมาสเตอร์ชีฟคอลเลกชัน ประกอบไปด้วย เฮโล: คอมแบตอิวอลฟด์แอนนิเวอร์ซารี, เฮโล 2 แอนนิเวอร์ซารี, เฮโล 3 และ เฮโล 4 ซึ่งเดิมทีตัวเกมดังกล่าววางจำหน่ายบนแพลตฟอร์มเอกซ์บอกซ์ไปก่อนหน้านี้ แต่ละเกมที่วางจำหน่ายจะได้รับการปรับปรุงกราฟิก ด้วย เฮโล 2 จะได้รับการออกแบบความละเอียดสูงใหม่ของเสียงและภาพที่มีเฉพาะในคอลเลกชันนี้เท่านั้น ตัวเกมยังรวมสิทธิ์การเข้าถึงซีรีส์ไลฟ์แอ็กชัน เฮโล: ไนท์ฟอล และ โหมดผู้เล่นหลายคนแบบเบต้าของเกม เฮโล 5: การ์เดี้ยนส์ ซึ่งมีอยู่ในเวลาจำกัด
แต่ละเกมในชุดรวมยังคงเนื้อเรื่องดั้งเดิมและรูปแบบการเล่นไว้ยกเว้นคัตซีนของเกม เฮโล 2 ที่ถูกขยายโดย Blur Studio โหมดผู้เล่นหลายคนของคอลเลกชั่นนั้นทุกแผนที่เปิดตัวพร้อมกับชื่อเรื่องแต่ละครั้งรวมถึงแผนที่ในเกม เฮโล 2 หกแผนที่ที่ได้การรีมาสเตอร์ใหม่
เฮโล: เดอะมาสเตอร์ชีฟคอลเลกชัน ได้รับเสียงวิจารณ์ชื่นชมจากนักวิจารณ์สำหรับภาพและเสียงที่อัปเดตรวมถึงปริมาณของเนื้อหา แต่ได้รับการวิพากษ์วิจารณ์ในโหมดผู้เล่นหลายคนเนื่องจากมีข้อบกพร่องจำนวนมากและประสบการณ์การจับคู่ที่ไม่ดี ปัญหาทางเทคนิคเหล่านี้หลายอย่างได้รับการแก้ไขในภายหลังในการเผยแพร่แพตช์จำนวนหนึ่ง ในวันที่ 30 พฤษภาคม 2015 โหมดแคมเปญของ เฮโล 3 โอดีเอสที ได้ถูกเพิ่มอยู่ในชุดรวม พร้อมกับ เฮโล: รีช ซึ่งถูกเพิ่มในเดือนธันวาคม 2019 พร้อมกับการพอร์ด เดอะมาสเตอร์ชีฟคอลเลกชัน ลงไมโครซอฟท์ วินโดวส์
แหล่งข้อมูลอื่น

Halo: The Master Chief Collection at Halo Waypoint
เฮโล 5: การ์เดี้ยนส์

| เฮโล 5: การ์เดี้ยนส์ |
| --- | --- |

ผู้พัฒนา: 343 อินดัสตรี
ผู้จัดจำหน่าย: ไมโครซอฟท์สตูดิโอส์
กำกับ: Tim Longo
อำนวยการผลิต: Josh Holmes
ออกแบบ: Chris Haluke
ศิลปิน: Nicolas Bouvier
เขียนบท: Brian Reed
แต่งเพลง: Kazuma Jinnouchi
ชุด: เฮโล
เครื่องเล่น: เอกซ์บอกซ์วัน
วางจำหน่าย: ทั่วโลก: 27 ตุลาคม 2015
แนว: วิดีโอเกมยิงมุมมองบุคคลที่หนึ่ง
รูปแบบ: ผู้เล่นคนเดียว, หลายผู้เล่น
เฮโล 5: การ์เดี้ยนส์ (อังกฤษ: Halo 5 Guardians) เป็นวิดีโอเกมแนวยิงมุมมองบุคคลที่หนึ่ง พัฒนาโดย 343 อินดัสตรี และจัดจำหน่ายโดยไมโครซอฟท์สตูดิโอส์ สำหรับเครื่องคอนโซลเอกซ์บอกซ์วัน เป็นวิดีโอเกมที่สิบและภาคหลักที่ห้าในชุดวิดีโอเกม เฮโล ตัวเกมวางจำหน่ายในวัน 27 ตุลาคม 2015
343 อินดัสตรีเริ่มวางแผนแนวคิดและวัตถุประสงค์สำหรับ เฮโล 5 หลังจากการเปิดตัวเกม เฮโล 4 ในช่วงปลายปี 2012 ทีมงานได้กำหนดเป้าหมายสำหรับเกมรวมถึงแคมเปญขนาดใหญ่และพื้นที่ผู้เล่นหลายคน เช่นเดียวกับเกม เฮโล 4 ตัวเกมใช้โมชั่นแคปเจอร์สำหรับการเคลื่อนไหวของตัวละคร ตัวเกมมีความสามารถใหม่และการออกแบบตัวละคร แต่ไม่มีคุณสมบัติที่สามารถเล่นแบบออฟไลน์หรือเครือข่ายท้องถิ่น และมีเอนจินเกมที่ปรับความละเอียดเพื่อรักษาอัตราเฟรมที่ 60 เฟรมต่อวินาที
ไมโครซอฟท์ประกาศเปิดตัวเกมอย่างเป็นทางการสำหรับเครื่องเอกซ์บอกซ์วันที่งานอี3 2013 พอดแคสต์ที่ชื่อว่า Hunt the Truth ได้ทำการตลาดโดยมุ่งเน้นไปที่ภูมิหลังของมาสเตอร์ชิฟ ตัวเกมและฮาร์ดแวร์ที่เกี่ยวข้องทำเงินได้มากกว่า 400 ล้านดอลลาร์สหรัฐในช่วงยี่สิบสี่ชั่วโมงแรกและ 500 ล้านดอลลาร์สหรัฐในสัปดาห์แรก ซึ่งทำได้มากว่ายอดขายที่เปิดตัวของเกม เฮโล 4 ซึ่งทำสถิติยอดขายสูงสุดของแฟรนไชส์ อย่างไรก็ตามเรื่องนี้ ตัวเกมกลับมียอดขายต่ำสุดของเกม เฮโล ในญี่ปุ่นและอังกฤษ เมื่อตัวเกมวางจำหน่าย เฮโล 5 ได้รับการชื่นชมจากนักวิจารณ์โดยทั่วไปพร้อมด้วยคำชมเชยจากรูปแบบการเล่น, การออกแบบระดับความยาก และโหมดผู้เล่นหลายคน อย่างไรก็ตามในแคมเปญผู้เล่นคนเดียวของเกมพบกับการตอบสนองที่แบ่งออกมาพร้อมกับคำวิจารณ์ที่นำมาซึ่งเวลาเล่นที่สั้น, เนื้อเรื่อง, การเขียนบท และตอนจบ
แหล่งข้อมูลอื่น

Halo 5: Guardians at Halo Waypoint
Halo 5: Guardians at Xbox.com
เฮโล 2

| เฮโล 2 |
| --- | --- |

ผู้พัฒนา: บันจี
ผู้จัดจำหน่าย: ไมโครซอฟท์เกมสตูดิโอส์
ออกแบบ: Jason Jones
ศิลปิน: Marcus Lehto
เขียนบท: Joseph Staten
แต่งเพลง:   Martin O'Donnell  Michael Salvatori 
ชุด: เฮโล
เครื่องเล่น:   เอกซ์บอกซ์  ไมโครซอฟท์ วินโดวส์  เอกซ์บอกซ์วัน (MCC) 
วางจำหน่าย:  9 พฤศจิกายน 2004 เอกซ์บอกซ์ NA: 9 พฤศจิกายน 2004 EU: 11 พฤศจิกายน 2004ไมโครซอฟท์ วินโดวส์ AU: 17 พฤษภาคม  2007 NA: 31 พฤษภาคม 2007 EU: 8 มิถุนายน 2007 
แนว: วิดีโอเกมยิงมุมมองบุคคลที่หนึ่ง
รูปแบบ: ผู้เล่นคนเดียว, หลายผู้เล่น
เฮโล 2 (อังกฤษ: Halo 2) เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ วางจำหน่ายบนเครื่องคอนโซลเอกซ์บอกซ์ของในวันที่ 9 พฤศจิกายน 2004 ตัวเกมเป็นภาคที่สองของชุดเกม เฮโล และเป็นภาคต่อของ เฮโล: คอมแบทอีโวลด์ ตัวเกมเวอร์ชันไมโครซอฟท์ วินโดวส์ วางจำหน่ายในวันที่ 31 พฤษภาคม 2007 พัฒนาโดยทีมงานภายในที่ไมโครซอฟท์เกมสตูดิโอส์ซึ่งรู้จักกันในชื่อว่า Hired Gun ตัวเกมใช้เอนจินเกมใหม่ รวมถึงการใช้เอนจินฟิสิกส์ Havok เพิ่มอาวุธ, ยานพาหนะ และแผนที่ใหม่สำหรับผู้เล่นหลายผู้เล่น โดยผู้เล่นจะรับบทเป็นมนุษย์มาสเตอร์ชิฟ และมนุษย์ต่างดาว Arbiter ในความขัดแย้งในคริสต์ศตวรรษที่ 26 ระหว่างองค์การอวกาศสหประชาชาติ, the genocidal Covenant และ the parasitic Flood
หลังจากความสำเร็จของภาค คอมแบทอิวอลฟด์ ผลสืบเนื่องคาดว่าจะได้รับและคาดการณ์ไว้สูง บันจีค้นพบแรงบันดาลใจในประเด็นเรื่องการวางแผนและองค์ประกอบการเล่นเกมที่ถูกทิ้งไว้จากเกมภาคแรกของพวกเขา รวมถึงผู้เล่นหลายคนทางอินเทอร์เน็ตผ่านเอกซ์บอกซ์ไลฟ์ ข้อจำกัดด้านเวลาบังคับให้มีการตัดทอนขนาดและขอบเขตของเกม รวมถึงตักฉากจบที่น่าตื่นเต้นสำหรับโหมดผู้เล่นคนเดียวของเกมทิ้ง ทำให้หลายคนในสตูดิโอไม่พอใจ ในบรรดาความพยายามทางการตลาดของ เฮโล 2 นั้นเป็นเกมโลกคู่ขนานความจริงที่ถูกเรียกว่า "I Love Bees" ที่เกี่ยวข้องกับผู้เล่นที่ไขปริศนาโลกในความเป็นจริง
เมื่อตัวเกมวางจำหน่าย เฮโล 2 กลายเป็นวิดีโอเกมยอดนิยมบนเอกซ์บอกซ์ไลฟ์ โดยถือครองตำแหน่งนี้จนกว่าจะมีการเปิดตัวเกม เกียร์ออฟวอร์ สำหรับเอกซ์บอกซ์ 360 ในอีกสองปีต่อมา โดนจนถึงวันที่ 20 มิถุนายน 2006 มีการเล่นเกม เฮโล 2 มากกว่า 500 ล้านครั้งและใช้เวลากว่า 710 ล้านชั่วโมงในเอกซ์บอกซ์ไลฟ์ ภายในวันที่ 9 พฤษภาคม 2007 จำนวนผู้เล่นที่ไม่เหมือนใครเพิ่มขึ้นมาเป็นห้าล้านคน เฮโล 2 กลายเป็นเกมเอกซ์บอกซ์รุ่นแรกที่ขายดีที่สุด ด้วยยอดขายถึง 6.3 ล้านชุดที่จำหน่ายในสหรัฐเพียงอย่างเดียว. ตัวเกมได้รับเสียงชื่นชมอย่างมากโดยสื่อสิ่งพิมพ์ส่วนใหญ่ยกย่ององค์ประกอบที่แข็งแกร่งของระบบผู้เล่นหลายคน อย่างไรก็ตามในโหมดผู้เล่นคนเดียวเป็นจุดสนใจของการวิจารณ์สำหรับตอนจบที่น่าตื่นเต้น
ตัวเกมรีเมคความคมชัดสูงของ เฮโล 2 ถูกวางจำหน่ายในฐานะเป็นส่วนหนึ่งของ เฮโล: เดอะมาสเตอร์ชีฟคอลเลกชัน บนเอกซ์บอกซ์วัน ในปี 2014
แหล่งข้อมูลอื่น

Halo 2 at Bungie
Halo 2 at Halo Waypoint
เฮโล: คอมแบตอิวอลฟด์แอนนิเวอร์ซารี

| เฮโล: คอมแบตอิวอลฟด์แอนนิเวอร์ซารี |
| --- | --- |

ผู้พัฒนา: 343 อินดัสตรี Saber Interactive
ผู้จัดจำหน่าย: ไมโครซอฟท์สตูดิโอส์
แต่งเพลง: Martin O'Donnell Michael Salvatori
ชุด: เฮโล
เอนจิน: Saber Interactive 
เครื่องเล่น: เอกซ์บอกซ์ 360
วางจำหน่าย: ทั่วโลก: 15 พฤศจิกายน 2011
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว ผู้เล่นหลายคน
เฮโล: คอมแบตอิวอลฟด์แอนนิเวอร์ซารี (อังกฤษ: Halo: Combat Evolved Anniversary) เป็นวิดีโอเกมแนวยิงมุมมองบุคคลที่หนึ่งทีเซ็ตอยู่ในจักรวาลของชุดวิดีโอเกม เฮโล และเป็นการนำเกม เฮโล: คอมแบตอิวอลฟด์ มาทำและปรับปรุงใหม่ ไมโครซอฟท์ประกาศเปิดตัวเกมพร้อมกับเกม เฮโล 4 ที่งานอี3 2011 ตัวเกมวางจำหน่ายในวันที่ 15 พฤศจิกายน 2011 ซึ่งเป็นวันครบรอบ 10 ปีของการเปิดตัวเกมภาคต้นฉบับ สำหรับเครื่องเกมคอนโซลเอกซ์บอกซ์ 360 และวางจำหน่ายอีกครั้งในฐานะเป็นส่วนหนึ่งของเกม เฮโล: เดอะมาสเตอร์ชีฟคอลเลกชัน สำหรับเครื่องเกมคอนโซลเอกซ์บอกซ์วันในวันที่ 11 พฤศจิกายน 2014
เฮโล: คอมแบตอิวอลฟด์แอนนิเวอร์ซารี ได้รับการพัฒนาภายใต้ความร่วมมือกับสตูดิโออื่น ๆ อย่าง 343 อินดัสตรี, Saber Interactive และ Certain Affinity 343 อินดัสตรีซึ่งเป็นผู้ดูแลแฟรนไชส์ซีรีส์ เฮโล ได้ไปหา Saber Interactive เพื่อพัฒนาตัวเกมรีเมคของ เฮโล ภาคต้นฉบับให้ตรงกับวันครบรอบ 10 ปี หลังจากพิจารณาว่าจะสร้างเกมใหม่ทั้งหมดหรือปรับและเพิ่มคุณสมบัติให้กับเวอร์ชัน PC ที่มีอยู่ Saber Interactive ตัดสินใจที่จะใช้เอนจินเกมเพื่อสร้างรูปลักษณ์ดั้งเดิมและเอนจินของเกม เฮโล ภาคต้นฉบับสำหรับรูปแบบการเล่น เครื่องมือพัฒนาสำหรับการสลับระหว่างภาพเก่าและใหม่กลายเป็นคุณสมบัติของเกม การปรับปรุงเกม เฮโล: คอมแบตอิวอลฟด์แอนนิเวอร์ซารี ยังรวมถึงการยกเครื่องภาพความละเอียดสูงที่สมบูรณ์, สนับสนุนการเล่นเกมแบบร่วมมือและแบบผู้เล่นหลายคนผ่านบริการออนไลน์เอกซ์บอกซ์ไลฟ์, เอฟเฟกต์เสียงและเพลงทั้งใหม่และรีมาสเตอร์ และรวมถึงยังมีสิ่งพิเศษเช่นรางวัลความสำเร็จและของสะสมในเกมที่ซ่อนอยู่ ตัวเกมยังเป็นเกมแรกในซีรีส์ที่รองรับอุปกรณ์คิเนค (Kinect)
เฮโล: คอมแบตอิวอลฟด์แอนนิเวอร์ซารี ได้รับเสียงวิจารณ์ไปในทางแง่บวกจากนักวิจารณ์ ทั้งกราฟิก, เสียง และความสามารถในการสลับระหว่างภาพที่ได้รับการปรับปรุงใหม่และภาพต้นฉบับได้รับเสียงชื่นชม แต่ก็มีข้อติถึงข้อบกพร่องทางเทคนิค, ความผิดพลาดจากการออกแบบระดับของเกมภาคต้นฉบับ และการใช้งานในโหมดผู้เล่นหลายคน
แหล่งข้อมูลอื่น

Halo: Combat Evolved Anniversary at Halo Waypoint
แหกค่ายมฤตยู

| แหกค่ายมฤตยู |
| --- | --- |
ภาพโปสเตอร์
กำกับ: John Sturges
เขียนบท: บทประพันธ์: Paul Brickhill  บทภาพยนตร์: James Clavell W.R. Burnett Walter Newman (ไม่มีในเครดิต)
บทภาพยนตร์: James Clavell
อำนวยการสร้าง: John Sturges
นักแสดงนำ: Steve McQueen James Garner Richard Attenborough
กำกับภาพ: Daniel L. Fapp
ตัดต่อ: Ferris Webster
ดนตรีประกอบ: Elmer Bernstein
บริษัทผู้สร้าง: The Mirisch Company 
ผู้จัดจำหน่าย: United Artists
วันฉาย: 4 กรกฎาคม 1963
ความยาว: 172 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $4,000,000
ทำเงิน: $5,500,000 (US)
ข้อมูลจากสยามโซน
แหกค่ายมฤตยู (อังกฤษ: The Great Escape) เป็นภาพยนตร์อเมริกันในปี ค.ศ. 1963 มีเรื่องราวเกี่ยวกับค่ายเชลยของสงคราม ระหว่างสงครามโลกครั้งที่ 2 ซึ่งฝ่ายเยอรมันได้ทำการสร้างขึ้น ภาพยนตร์ดัดแปลงมาจากหนังสือชื่อ The Great Escape โดยพอล บริกฮิล ที่สร้างจากเรื่องจริงในการหลบหนีของ Stalag Luft III ใน Żagań ประเทศเยอรมนี ตัวละครในภาพยนตร์เป็นตัวละครที่มีอยู่จริง ภาพยนตร์สร้างโดยบริษัทมิริช ออกฉายโดยยูไนเต็ดอาร์ทิตส์ สร้างและกำกับโดยจอห์น สเติร์กส นำแสดงโดยสตีฟ แม็กควีน, เจมส์ การ์เนอร์และริชาร์ด แอตเทนโบโร
แหล่งข้อมูลอื่น

The Great Escape ที่สยามโซน
เฮโล: รีช

| เฮโล: รีช |
| --- | --- |

ผู้พัฒนา: บันจี
ผู้จัดจำหน่าย: ไมโครซอฟท์เกมสตูดิโอส์
แต่งเพลง: Martin O'Donnell Michael Salvatori
ชุด: เฮโล
เครื่องเล่น: เอกซ์บอกซ์ 360 ไมโครซอฟท์ วินโดวส์
วางจำหน่าย: เอกซ์บอกซ์ 360 ทั่วโลก: 14 กันยายน 2010ไมโครซอฟท์ วินโดวส์ทั่วโลก: 3 ธันวาคม 2019
แนว: วิดีโอเกมยิงมุมมองบุคคลที่หนึ่ง
รูปแบบ: ผู้เล่นคนเดียว หลายผู้เล่น
เฮโล: รีช (อังกฤษ: Halo: Reach) เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ สำหรับเครื่องคอนโซลเอกซ์บอกซ์ 360 ตัวเกมเป็นส่วนหนึ่งของชุดซีรีส์เกม เฮโล โดยที่ตัวเกมเป็นเกมภาคก่อนเกม เฮโล: คอมแบทอิวอลฟด์ ในปี 2001 เฮโล: รีช วางจำหน่ายทั่วโลกในวันที่ 14 กันยายน 2010
หลังจากที่เกม เฮโล 3 วางจำหน่ายในปี 2007 บันจีได้แบ่งทีมพัฒนาออกเป็นทีมเพื่อพัฒนาเกมที่แตกต่างกันสองเกมที่จะกลายเป็นเกม เฮโล 3 โอดีเอสที และ เฮโล: รีช ผู้พัฒนาตัดสินใจสร้างเกมภาคก่อนให้กับไตรภาคเกม เฮโล ดั้งเดิม การปล่อยตัวเองจากหน้าที่ในการจัดการกับหัวข้อเรื่องเก่า เมื่อตัวเกมเกิดขึ้นในโลกมนุษย์ที่ถูกทำลาย พวกเขามุ่งเน้นที่การสร้างสภาพแวดล้อมให้เป็นตัวละครของตัวเอง Martin O'Donnell ผู้ประพันธ์เพลงให้กับชุดวิดีโอเกม เฮโล อย่างยาวนานและ Michael Salvatori กลับมาแต่งเพลงให้เกม เฮโล: รีช โดยมีเป้าหมายเพื่อให้ได้เสียงที่อึมครึมมากขึ้นเพื่อให้เข้ากับเรื่องราว
เฮโล: รีช ประกาศเปิดตัวในงานอี3 2009 ที่นครลอสแอนเจลิส รัฐแคลิฟอร์เนีย และตัวอย่างแรกในเอนจินถูกแสดงในงาน Spike Video Game Award ประจำปี 2009 โดยผู้เล่นที่ซื้อเกม เฮโล 3 โอดีเอสที จะได้สิทธิ์เข้าร่วมโหมดผู้เล่นหลายคนแบบเบต้าของเกม เฮโล: รีช ได้ในเดือนพฤษภาคม 2010 ในโหมดเบต้าอนุญาตให้บันจีรับเสียงตอบรับจากผู้เล่นสำหรับการแก้ไขข้อบกพร่องและทำการปรับแต่งรูปแบบการเล่นก่อนที่จะส่งเวอร์ชันสุดท้าย ไมโครซอฟท์ให้งบประมาณด้านการตลาดเกมที่ใหญ่ที่สุดของ เฮโล: รีช และสร้างโฆษณาคนแสดงที่ได้รับรางวัล แอ็กชั่นฟิกเกอร์ และสื่อเชิงโต้ตอบเพื่อส่งเสริมการขาย
ตัวเกมทำรายได้ประมาณ 200 ล้านดอลลาร์สหรัฐภายในวันที่เปิดตัวซึ่งกลายเป็นสถิติใหม่สำหรับแฟรนไชส์ เฮโล: รีช ทำยอดขายได้ดีในดินแดนส่วนใหญ่และขายได้มากกว่าสามล้านชุดภายในเดือนแรกในอเมริกาเหนือ ตัวเกมได้รับเสียงวิจารณ์แง่บวกเป็นอย่างมาก นักรีวิวจากสิ่งพิมพ์อย่าง GamePro, IGN และ Official Xbox Magazine ได้กล่าวว่าเป็นเกมซีรีส์ เฮโล ที่ดีที่สุด นักวิจารณ์ส่วนใหญ่ยกย่องกราฟิกและเสียงของเกม แต่เนื้อเรื่องและตัวละครกลับไม่ค่อยได้รับเสียงวิจารณ์ในทางแง่บวก เฮโล: รีช เป็นเกมสุดท้ายของซีรีส์ เฮโล ที่พัฒนาโดยบันจี โดยที่เกมต่อมาจะถูกพัฒนาโดย 343 อินดัสตรี บริษัทในเครือของไมโครซอฟท์ ตัวเกมวางจำหน่ายอีกครั้งในฐานะเป็นส่วนหนึ่งของเกม เฮโล: เดอะมาสเตอร์ชีฟคอลเลกชัน สำหรับเครื่องเกมคอนโซลเอกซ์บอกซ์วันและไมโครซอฟท์ วินโดวส์ในเดือนธันวาคม 2019
แหล่งข้อมูลอื่น

Halo: Reach at Bungie
Halo: Reach at Halo Waypoint
แหวนพรหมจรรย์

แหวนพรหมจรรย์ที่ทำมาจากเงินสเตอร์ลิง
แหวนพรหมจรรย์ (อังกฤษ: Purity Ring หรือ Chastity Ring, Abstinence Ring) เป็นเครื่องประดับที่ถูกสร้างขึ้นเมื่อยุคคริสต์ทศวรรษ 1990 โดยกลุ่มรณรงค์ให้มีเพศสัมพันธ์เพียงเหมาะสมของศาสนาคริสต์ในสหรัฐอเมริกา ผู้สวมจะได้รับแหวนนี้เป็นของขวัญจากผู้ปกครองเป็นส่วนมาก โดยเฉพาะวันเกิดของตัวเองที่ย่างเข้าสู่ช่วงวัยรุ่น โดยการสวมแหวนนี้เปรียบเสมือนคำสาบานกับพระเจ้าว่าจะไม่มีเพศสัมพันธ์กับใครจนกว่าจะแต่งงานเท่านั้น
แม้ว่าในช่วงแรกนั้นแหวนนี้ถูกจัดทำในสหรัฐอเมริกาเท่านั้น แต่ปัจจุบันก็ได้แพร่หลายไปในประเทศอื่นๆ แม้ผู้ใส่จะไม่ใช่คริสตศาสนิกชนก็ตาม เพราะเปรียบเสมือนเครื่องเตือนใจอย่างหนึ่ง การถอดแหวนออกจะกระทำได้เมื่อผู้สวมได้เมื่อสูญเสียความบริสุทธิ์หรือแต่งงานแล้วเท่านั้น หากถอดแหวนออกเมื่อยังไม่ได้เข้าพิธีสมรสก็ถือว่าผิดคำสาบานกับพระเจ้า นิ้วที่สวมใส่ไม่มีการบังคับ แต่ส่วนใหญ่จะถูกปลูกฝังให้สวมที่นิ้วนางข้างซ้าย เมื่อสมรสแล้วจึงใช้แหวนแต่งงานมาสวมแทน
ปัจจุบันนี้ ได้มีการสร้าง Purity Necklace (สร้อยคอ) ขึ้นมาด้วย หากผู้สวมแหวนไม่สามารถสวมได้ในบางสถานการณ์ ก็สามารถถอดได้ นอกจากนี้ บางคนได้เปลี่ยนจากแหวนให้เป็นสร้อยคอโดยการใช้สายสร้อยคล้องกับแหวนไว้แล้วคล้องคอ ก็ถือว่าเป็นการสวมอีกแบบหนึ่ง แหวนนี้มักจะถูกสลักเป็นคำที่สื่อถึงการไม่มีเพศสัมพันธ์ก่อนแต่งงาน เช่น True Love Waits แต่ปัจจุบันเริ่มมีการประดับเพชรและตัดคำออกเพื่อความทันสมัยขึ้นแล้ว
เฮโลอินฟินิต

| เฮโลอินฟินิต |
| --- | --- |

ผู้พัฒนา: 343 อินดัสตรี
ผู้จัดจำหน่าย: เอกซ์บอกซ์เกมสตูดิโอส์
กำกับ: Joseph Staten Pierre Hintze
ศิลปิน: Nicolas Bouvier
เขียนบท: Paul Crocker
แต่งเพลง: Gareth Coker Curtis Schweitzer Joel Corelitz
ชุด: เฮโล
เครื่องเล่น: ไมโครซอฟท์ วินโดวส์ เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส
วางจำหน่าย: 8 ธันวาคม 2021
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว, หลายผู้เล่น
เฮโลอินฟินิต (อังกฤษ: Halo Infinite) เป็นวิดีโอเกมแนวยิงมุมมองบุคคลที่หนึ่ง พัฒนาโดย 343 อินดัสตรี และจัดจำหน่ายโดยเอกซ์บอกซ์เกมสตูดิโอส์ สำหรับไมโครซอฟท์ วินโดวส์ เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส ตัวเกมเป็นเกมลำดับที่หกของในชุดวิดีโอเกม เฮโล โดยเนื้อเรื่องยังคงติดตามเรื่องราวของมาสเตอร์ชีฟ โดยเป็นเนื้อหาต่อจากเกม เฮโล 5: การ์เดี้ยนส์ (2015) เฮโลอินฟินิต แตกต่างจากภาคก่อน ๆ ในชุดเกมนี้ โดยโหมดหลายผู้เล่นของเกมนี้ให้จะเปิดให้เล่นฟรี
เฮโลอินฟินิต มีแผนจะวางจำหน่ายในฐานะเกมเปิดตัวสำหรับเอกซ์บอกซ์ซีรีส์เอกซ์และซีรีส์เอส ในวันที่ 10 พฤศจิกายน 2020 แต่ถูกเลื่อนออกไปในเดือนสิงหาคม 2020 ตัวเกมวางจำหน่ายในวันที่ 8 ธันวาคม 2021 โดยในส่วนโหมดหลายผู้เล่นของ เฮโลอินฟินิต ได้เปิดให้เป็นเบต้าสาธารณะตั้งแต่วันที่ 15 พฤศจิกายน 2021 เพื่อเป็นการฉลองครบรอบ 20 ปีชุดวิดีโอเกม เฮโล
แหล่งข้อมูลอื่น

เว็บไซต์ทางการ at Halo Waypoint
เฮโล: คอมแบตอิวอลฟด์

| เฮโล: คอมแบตอิวอลฟด์ |
| --- | --- |

ผู้พัฒนา: บันจี เกียร์บ็อกซ์ซอฟต์แวร์ & เวสต์เลคอินเตอร์แอ็กทีฟ (พอร์ต)
ผู้จัดจำหน่าย: ไมโครซอฟท์เกมสตูดิโอส์ แมคซอฟต์ (แมคโอเอส)
กำกับ: Jason Jones
แต่งเพลง:   Martin O'Donnell  Michael Salvatori 
ชุด: เฮโล
เครื่องเล่น:   เอกซ์บอกซ์  ไมโครซอฟท์ วินโดวส์  แมคโอเอสเอกซ์  เอกซ์บอกซ์ 360  เอกซ์บอกซ์วัน 
วางจำหน่าย:  15 พฤศจิกายน 2001 เอกซ์บอกซ์ NA: 15 พฤศจิกายน 2001 EU: 14 มีนาคม 2002ไมโครซอฟท์ วินโดวส์ NA: 30 กันยายน 2003 EU: 10 ตุลาคม 2003แมคโอเอสเอกซ์ NA: 3 ธันวาคม 2003Games on Demand NA: 4 ธันวาคม 2007 
แนว: วิดีโอเกมยิงมุมมองบุคคลที่หนึ่ง
รูปแบบ: ผู้เล่นคนเดียว, หลายผู้เล่น
เฮโล: คอมแบตอิวอลฟด์ (อังกฤษ: Halo: Combat Evolved) เป็นวิดีโอเกมวิทยาศาสตร์เชิงทหารแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ ตัวเกมได้เปิดตัวเป็นเกมสำหรับเครื่องคอนโซลเอกซ์บอกซ์ของไมโครซอฟท์ในวันที่ 15 พฤศจิกายน 2001 ไมโครซอฟท์เปิดตัวเกมเวอร์ชันสำหรับไมโครซอฟท์ วินโดวส์และแมคโอเอสเอกซ์ในปี 2003 ตัวเกมดังกล่าวได้เปิดตัวต่อมาเป็นเกมเอกซ์บอกซ์เดิมที่สามารถดาวน์โหลดได้สำหรับเอกซ์บอกซ์ 360 เฮโล ดำเนินเรื่องในคริสต์ศตวรรษที่ 26 โดยที่ผู้เล่นจะรับบทเป็นมาสเตอร์ชิฟ สุดยอดทหารไซเบอร์เนติกส์ที่ได้รับการปรับปรุง ซึ่งมาพร้อมกับคอร์ทานาซึ่งเป็นปัญญาประดิษฐ์ ซึ่งผู้เล่นต้องต่อสู้กับเอเลี่ยนต่าง ๆ ในขณะที่พวกเขาพยายามเปิดเผยความลับของเฮโล วงแหวนที่มีสภาพคล้ายโลก
บันจีเริ่มพัฒนาสิ่งที่ในที่สุดจะกลายเป็น เฮโล ในปี 1997 ในขั้นต้น ตัวเกมดังกล่าวถูกพัฒนาเป็นเกมกลยุทธ์แบบเรียลไทม์ก่อนที่ที่ปรับเปลี่ยนให้เป็นเกมยิงมุมมองบุคคลที่สาม และก่อนที่จะกลายเป็นเกมยิงมุมมองบุคคลที่หนึ่ง ในระหว่างการพัฒนา ไมโครซอฟท์ได้เข้าซื้อสตูดิโอและเปลี่ยนเกมให้เป็นเกมเปิดตัวสำหรับเอกซ์บอกซ์เครื่องเกมคอนโซลตัวใหม่ของไมโครซอฟท์
เฮโล เป็นความสำเร็จที่สำคัญและเชิงพาณิชย์ เฮโล ได้รับการยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล ความนิยมของเกมนี้นำไปสู่การเกิดคำว่า "Halo clone" และ "Halo killer" ที่ใช้อธิบายวิดีโอเกมที่คล้ายคลึงหรือต้องการหรือได้รับการพิจารณาว่าดีกว่า เฮโล ได้กลายเป็นแฟรนไชส์มัลติมีเดียที่ทำรายได้กว่า 4.6 พันล้านเหรียญทั่วโลก มีการดัดแปลงเป็นหนังสือ, ของเล่น และภาพยนตร์ นอกจากนี้ตัวเกมดังกล่าวได้รับแรงบันดาลใจและถูกนำมาใช้ในซีรีส์วิดีโอ Red vs. Blue ซึ่งได้รับการยกย่องว่าเป็น "ความสำเร็จครั้งยิ่งใหญ่ครั้งแรก" ของมาชินิมา
ด้วยยอดขายมากกว่าห้าล้านชุดทั่วโลกภายในเดือนพฤศจิกายน 2005 ตัวเกมรีเมคความคมชัดสูง เฮโล: คอมแบตอิวอลฟด์แอนนิเวอร์ซารี ได้วางจำหน่ายสำหรับเอกซ์บอกซ์ 360 เนื่องในวาระครบรอบ 10 ปีของการวางจำหน่ายตัวเกมแบบดั้งเดิม และ แอนนิเวอร์ซารี ยังวางจำหน่ายบนเอกซ์บอกซ์วัน ในฐานะเป็นส่วนหนึ่งของ เฮโล: เดอะมาสเตอร์ชีฟคอลเลกชัน ในปี 2014
แหล่งข้อมูลอื่น

Halo: Combat Evolved at Bungie
Halo: Combat Evolved at Halo Waypoint
แหลมคะแนเวอรัล

ภาพแหลมคะแนเวอรัลจากอวกาศ, สิงหาคม พ.ศ. 2534
แหลมคะแนเวอรัล (อังกฤษ: Cape Canaveral) เป็นแหลมที่อยู่ในรัฐฟลอริดา ประเทศสหรัฐอเมริกา ด้านชายฝั่งมหาสมุทรแอตแลนติก เป็นที่ตั้งของศูนย์อวกาศเคนเนดี และยานอวกาศส่วนใหญ่ของสหรัฐถูกส่งขึ้นจากฐานส่งจรวดที่นี่
ในช่วงปี พ.ศ. 2506 ถึง 2519 (ค.ศ. 1963-1976) แหลมคะแนเวอรัลถูกเรียกว่า แหลมเคนเนดี (Cape Kennedy) เพื่อเป็นเกียรติแก่ประธานาธิบดีจอห์น เอฟ. เคนเนดี ที่สนับสนุนด้านอวกาศของสหรัฐเป็นอย่างมาก โดยเมื่อประธานาธิบดีเคนเนดีเสียชีวิตจากการถูกลอบสังหารในปี พ.ศ. 2506 ภรรยาม่ายของเขาคือ แจกเกอลีน เคนเนดี ได้เสนอให้ประธานาธิบดีลินดอน จอห์นสัน เปลี่ยนชื่อศูนย์อวกาศแหลมคะแนเวอรัลเสียใหม่ ซึ่งประธานาธิบดีจอห์นสันตัดสินใจเปลี่ยนชื่อทั้งศูนย์อวกาศและแหลมด้วย อย่างไรก็ตามได้มีการเปลี่ยนชื่อกลับคืนใน ค.ศ. 1976 หลังจากมีกฎหมายคืนชื่อดั้งเดิมของรัฐฟลอริดาออกมา
แหล่งข้อมูลอื่น

Local history exhibit with photos. เก็บถาวร 2010-11-18 ที่ เวย์แบ็กแมชชีน
History of Cape Canaveral
City of Cape Canaveral, FL
Microsoft Terra Server image of Cape Canaveral and surroundings เก็บถาวร 2008-02-02 ที่ เวย์แบ็กแมชชีน
Google Maps imagery
Discover Cape Canaveral, FL เก็บถาวร 2006-06-15 ที่ เวย์แบ็กแมชชีน
The Straight Dope: Why did they change the name of Cape Kennedy back to Cape Canaveral? เก็บถาวร 2009-01-06 ที่ เวย์แบ็กแมชชีน
NASA's official Kennedy Space Center page
Map of Cape Canaveral, John F. Kennedy Space Center and the Space Shuttle Landing Facility เก็บถาวร 2007-08-21 ที่ เวย์แบ็กแมชชีน
Images of America: Cape Canaveral by Ray Osborne
คู่มือการท่องเที่ยว Cape Canaveral จากวิกิท่องเที่ยว (ในภาษาอังกฤษ)
Nautical Chart of Cape Canaveral เก็บถาวร 2023-03-05 ที่ เวย์แบ็กแมชชีน
28°27′20″N 80°31′40″W﻿ / ﻿28.45556°N 80.52778°W﻿ / 28.45556; -80.52778
แหลม

แหลมคอร์นวอลล์ ประเทศอังกฤษ
แหลม (อังกฤษ: cape) หมายถึง แผ่นดินที่มีลักษณะปลายแหลมที่ยื่นเข้าไปในทะเล  อาจเป็นภูเขาหรือหาดทรายก็ได้  ในประเทศไทยมีลักษณะแผ่นดินปลายแหลมที่ยื่นเข้าไปในทะเลหลายแห่ง เช่น 'แหลมแม่พิมพ์" อำเภอแกลง จังหวัดระยอง เป็นหาดทรายที่เป็นปลายแหลมที่ยื่นเข้าไปในทะเล    "แหลมพรหมเทพ" จังหวัดภูเก็ต เป็นแหลมที่เป็นภูเขาที่มีหน้าผาสูงอยู่ทางใต้ของเกาะภูเก็ต  "แหลมสิงห์" จังหวัดภูเก็ต เป็นหาดทรายขาวสะอาดที่มีโขดหินสวยงามเป็นต้น